open-index/open-wikipedia-markdown huggingface dataset:
אהרון מדואל

**אהרון מדואל** (נולד ב-1961) הוא יו"ר תנועת עיר לכולנו אשר כיהן כחבר מועצת תל אביב-יפו מיוני 2014 עד נובמבר 2018. הוא מזכיר ועד שכונת כפר שלם, המנהל מאבק ציבורי ומשפטי מתמשך נגד פינוי תושבי השכונה לטובת פיתוח נדל"ן באזור, מאז 1992. קבלן במקצועו.

## רקע
מדואל נולד בכפר שלם שבתל אביב ב-1961 להורים שומרי מסורת ילידי תימן שהגיעו לשכונה ב-1949. הוא התחנך בחינוך הממלכתי דתי ובתנועת בני עקיבא, למד בבתי הספר עוזיאל ועמיאל בשכונת התקווה, במכינת בני עקיבא בגבעת שמואל ובישיבה תיכונית כפר הרא"ה. בשירותו הצבאי שימש מדואל בתפקיד קרבי בחיל הקשר (קשתות). לאחר שירותו הצבאי עבד בעיריית רמת גן ובמסגרת תפקידו סייע לדיירים להתאגד ולהקים ועדי בית. כיום הוא נשוי, אב לארבעה, ועובד כקבלן רשום.

## מאבקים בדרום תל אביב
מאז 1992 מוביל מדואל, כמזכיר הוועד, את מאבקם המשפטי והציבורי של תושבי שכונת כפר שלם נגד ניסיונות חברת השיכון העירונית חלמיש לפנות את תושבי הכפר מבתים שהתיישבו בהם לאחר מלחמת העצמאות, עת ננטשו בתי הכפר הפלסטיני סלמה. הוועד בראשות מדואל יזם את "חוק כפר שלם" המסדיר את זכויותיהם של תושבי השכונה, שזכה לתמיכה מכל קצוות הקשת הפוליטית, מחד"ש ועד הבית היהודי. מדואל הוא גם מיוזמיה של רוח דרומית, מסגרת לתיאום ושיתוף פעולה בין פעילים חברתיים משכונות דרום ת"א ויפו, שהובילה את המאבק נגד ביטול פרויקט שיקום שכונות. במסגרת המאבק נגד פינוי תושבים מבתיהם בדרום תל אביב וביפו סייע מדואל בארגון הפגנות מול העירייה ומול ביתו של ראש העירייה רון חולדאי. כך גם התבלט מדואל במחאה הציבורית נגד התוכניות של חברת הזרע להקים שכונת מגורים בשטחים המיועדים לפארק אריאל שרון.

## עיר לכולנו
ב-2008 היה ממקימי "עיר לכולנו"  כהתאגדות מוניציפלית על-מפלגתית שאיגדה פעילי שכונות, פעילים סביבתיים, פעילים חברתיים ופעילי מפלגת חד"ש בעיר. לקראת הבחירות לרשויות המקומיות באותה שנה  הודיע חבר הכנסת דב חנין מחד"ש כי יתמודד מטעמה לתפקיד ראש העירייה מול ראש העירייה המכהן, רון חולדאי. מדואל הוצב כסגנו. בבחירות זכתה רשימת "עיר לכולנו" במספר הבוחרים הרב ביותר, וב-5 מנדטים במועצת העיר. דב חנין, לא נכנס למועצה כי החליט להישאר בכנסת.  

מדואל שימש חבר מועצת העיר ונציג עיר לכולנו בוועדה המקומית לתכנון ובנייה. עקב ערר שהגיש מדואל על החלטת ועדה נדרשו יזמי פרויקט "גינדי תל אביב" להוסיף 54 דירות להשכרה במחיר הנמוך ב-30% ממחיר השוק. 

לאחר הודעתו של דב חנין שלא ישוב לרוץ לראשות העיר נבחר מדואל ב-24 באפריל 2013 פה אחד כמועמדה של התנועה ליו"ר התנועה ומועמדה לראשות העיר. בבחירות לראשות העיר זכה מדואל בכ-8.6% מהקולות, ועיר לכולנו זכתה ב-3 מנדטים בלבד. מדואל הוביל את עיר לכולנו לחתימה על הסכם קואליציוני עם רון חולדאי וסיעת תל אביב אחת, ובכך הוביל להפסקת היותה תנועה אופוזיציונית.

בבחירות המוניציפליות שנערכו בנובמבר 2018, לא הצליחה עיר לכולנו לעבור את אחוז החסימה, ומדואל נותר מחוץ למועצת העיר.

לקראת בחירות 2023 (שנדחו בהמשך ל-2024) התמודד בתחילה מדואל בבחירות המקדימות לרשימת הליכוד המקומית אך לאחר שהגיע למקום האחרון הוא פרש והקים את רשימת "חרות" למועצת העיר. הרשימה לא עברה את אחוז החסימה.

## פוליטיקה ארצית
מדואל הוא חבר בליכוד אך מזדהה כאיש שמאל חברתי.

## קישורים חיצוניים

## הערות שוליים

קטגוריה:בוגרי ישיבת כפר הרא"ה
קטגוריה:חברי מועצת העיר תל אביב-יפו
קטגוריה:חיילי חיל הקשר והתקשוב
קטגוריה:פעילי הליכוד
קטגוריה:כפר שלם: אישים
קטגוריה:פעילים חברתיים ישראלים
קטגוריה:ישראלים שנולדו ב-1961
פרס נייסמית'

**כדורסלן השנה במכללות על שם נייסמית**' הוא תואר שנתי המוענק לכדורסלן ולכדורסלנית המצטיינים בליגת המכללות של ארצות הברית. התואר, הקרוי על שם ממציא הכדורסל ג'יימס נייסמית', נחשב לתואר היוקרתי ביותר בכדורסל המכללות.

הפרס נוסד בשנת 1969 כפרס לגברים בלבד והחל משנת 1983 מחולק פרס כפול, אחד לשחקן המצטיין ופרס נוסף לשחקנית המצטיינת של ליגת הנשים.

## היסטוריה
מאז ראשיתו חולק הפרס חולק 56 פעמים לגברים ו-42 לנשים. הפרס נוסד בשנת 1969 וניתן לראשונה ללו אלסינדור (ששינה שמו בהמשך לכרים עבדול-ג'באר) ששיחק באוניברסיטת קליפורניה בלוס אנג'לס.

השחקנים בעלי מספר הפרסים הגבוה ביותר הם ביל וולטון, ששיחק גם הוא באוניברסיטת קליפורניה בלוס אנג'לס ורלף סמפסון מאוניברסיטת וירג'יניה אצל הגברים, ושריל מילר ובריאנה סטיוארט בפרס לנשים, שזכו בשלושה תארים כל אחד. שבעה זוכים בלבד נולדו מחוץ לגבולות ארצות הברית - אלפרד לי (פוארטו ריקו), טים דאנקן (איי הבתולה), אנדרו בוגוט (אוסטרליה), פטריק יואינג (ג'מייקה), באדי הילד (איי בהאמה), אוסקר שיבוויי (הרפובליקה הדמוקרטית של קונגו) וזאק אידי (קנדה). חמש פעמים בהיסטוריה זכה  בתואר – ארבעה גברים (קווין דוראנט ב-2007, אנתוני דייוויס ב-2012, זאיון ויליאמסון ב-2019 וקופר פלאג ב-2025) ואישה אחת (פייג' בקרס ב-2021).

## זוכי הפרס

### גברים
[ממוזער|[לו אלסינדור מאוניברסיטת קליפורניה בלוס אנג'לס, זוכה הפרס הראשון]]
[ממוזער|[ביל וולטון מאוניברסיטת קליפורניה בלוס אנג'לס, הראשון שזכה בפרס שלוש פעמים ברציפות]]
[ממוזער|[קווין דוראנט מאוניברסיטת טקסס, הפרשמן הראשון שזכה בתואר]]
[ממוזער|[זאק אידי מאוניברסיטת פרדו, הלא-אמריקאי הראשון שזכה בתואר פעמיים ברציפות]]

### נשים
[ממוזער|[אן דונובן מאוניברסיטת אולד דומיניון, זוכת הפרס הראשונה]]
[ממוזער|[דיאנה טוראסי מאוניברסיטת קונטיקט לצד נשיא ארצות הברית ג'ורג' ווקר בוש]]
[ממוזער|[בריאנה סטיוארט מאוניברסיטת קונטיקט זכתה שלוש פעמים בפרס]]
[ממוזער|[פייג' בקרס מאוניברסיטת קונטיקט היא הראשונה שזוכה בפרס בתור פרשמנית]]

## קישורים חיצוניים

## הערות שוליים

קטגוריה:פרסי כדורסל
ג'ון דין

**ג'ון דין** (באנגלית: **John Deane**; 1800–1884) היה צולל אנגלי, מחלוצי הנדסת הצלילה, אשר פיתח עם אחיו צ'ארלס את קסדת הצלילה השימושית הראשונה.

## קורות חייו
הקריירה המקצועית של ג'ון דין כצולל מקבילה וקשורה קשר הדוק לזו של אחיו צ'ארלס, ושניהם יחד נחשבים לחלוצי השימוש בקסדה ובחליפת צלילה לחילוץ ימי (marine salvage), כלומר למשיית מטענים טבועים ולסילוק מכשולים תת-ימיים מנתיבי שיט. ג'ון, יליד דפפורד, התגורר בוויטסטבל שבקנט, כיום חלק מן הסיטי של קנטרברי, וממנה ניהל את עסקיו.

בתחילת דרכם פעלו שני האחים יחד, ובמרוצת השנים ביצעו צלילות גם בנפרד ועם שותפים נוספים.

ב-1828 ניסו האחים לראשונה ובהצלחה את קסדת הצלילה שפיתחו בתעלת קרוידן שבדפפורד, עיר מגוריו של צ'ארלס. ביולי 1829 זכו האחים דין בפעם הראשונה בחוזה למשיית מטענה של אונייה טבועה. הייתה זו *Carn Brea Castle*, אוניית הודו מזרחית שטבעה בתחילת אותו חודש בחופי האי וייט. ב-1832 משה ג'ון דין עם שותפו לצלילה ג'ורג' בל תותחים מטרופת אוניית המשא "גרנזי לילי" (Guernsey Lily), שטבעה בחופי נורפוק ב-1799 במהלך פינוי חיל המשלוח הבריטי מהולנד לאחר התבוסה בקרב ברגן-אופ-סום. זוהי ככל הנראה הפעם הראשונה בה פעלו האחים בנפרד.

ג'ון דין נתפרסם כמי שגילה מחדש באקראי ב-1836 את טרופת ה"מרי רוז", אוניית המלחמה של המלך הנרי השמיני שטבעה בסולנט במהלך קרב ימי נגד הצרפתים ב-1545. דין משה מן האונייה תותחים וחפצים נוספים. ב-1840 שב אל האתר והשתמש בחומרי נפץ כדי לסלקה. חלקה הגדול של האונייה היה קבור בקרקעית, וכך ניצלה עד גילויה מחדש ב-1971.

ב-1836 הוציאו לאור האחים דין בלונדון את מדריך הצלילה הראשון בעולם, שנקרא *Method of Using Deane's Patent Diving Apparatus*. הספרון הסביר כיצד להשתמש בחליפת הצלילה ובמשאבת האוויר ואלו אמצעי זהירות לנקוט.

בין 1854 ל-1860, במהלך מלחמת קרים, עסק ג'ון דין בשירות האדמירליות בסילוק אוניות רוסיות טבועות מקרקעית נמל סבסטופול. ב-1856 נישא ג'ון דין לשרה אן בראונינג, מי שניהלה את עסקיו בעודו עובד בחצי האי קרים. אשתו השנייה קבורה בבית העלמין מילסטרוד בוויטסטבל.

ג'ון דין מת ב-1884 ונקבר ברמסגייט.

## מקורות

* Bevan, John. "The Diving Helmet". *SPUMS Journal (Journal of the South Pacific Underwater Medicine Society)*, vol. 29.2, June 1999. Digitized copy in: rubicon-foundation.org. 
* David L. Dekker, "1836 Charles Deane". In: divinghelmet.nl.
* Pickford, Nigel. *Lost Treasure Ships of the Northern Seas: a guide and gazetter to 2000 years of shipwreck.* London, Chatham Publishing, 2006.


## לקריאה נוספת

* Bevan, John. *The Infernal Diver: the lives of John and Charles Deane, their invention of the diving helmet, and its first application to salvage, treasure hunting, civil engineering and military uses*. London, Submex, 1996.
* Bevan, John. *Another Whitstable trade: An illustrated history of helmet diving.* Gosport, UK, Submex Ltd, 2009.


קטגוריה:ציוד צלילה
קטגוריה:צוללים
קטגוריה:אנגלים
קטגוריה:מלחמת קרים: אישים
קטגוריה:בריטים שנולדו ב-1800
קטגוריה:בריטים שנפטרו ב-1884
ניבה לניר

**ניבה לניר** (נולדה ב-1946) היא עיתונאית, פובליציסטית ופעילה פוליטית ישראלית. 

## ביוגרפיה
נולדה בקיבוץ עין החורש. הוריה, יוצאי בלגיה, היו ממייסדי הקיבוץ. בצבא שירתה ככתבת בירחון במחנה נח"ל. אחרי שהשתחררה מהשירות מונתה לעורכת השבועון "השבוע בקיבוץ הארצי" של תנועת הקיבוץ הארצי השומר הצעיר, ונבחרה כחברה במזכירות התנועה. במקביל למדה פילוסופיה באוניברסיטת תל אביב. הייתה פעילה במפלגת מפ"ם ואחר כך הייתה ממובילות הפורשים ממפ״ם, על רקע ההתנגדות להצטרפות המפלגה למערך השני עם מפלגת העבודה, והייתה ממייסדות התנועה הפוליטית שמאל ישראלי חדש אשר הוקמה בשנת 1968.אחר כך הייתה כתבת בעיתון "על המשמר". בשנת 1974 הייתה בין מייסדי כתב העת "עמדה". בשנת 1979 הצטרפה ככתבת לעיתון "דבר".

לניר שימשה כיועצת ודוברת של יצחק רבין במספר מערכות בחירות וכיועצת שלו בשנותיו כשר ביטחון, בין השנים 1984 ל-1988 ואחר כך בעת כהונתו השנייה כראש ממשלה. היא הייתה אחת מהמארגנות של עצרת התמיכה ברבין בשנת 1995, בה נרצח. 

בתחילת 1988 מונתה לעורכת הראשית של כתר הוצאה לאור, תפקיד אותה מילאה עד יולי 1989, אז חזרה לעבוד בעיתון "דבר". בסוף 1990 הוצע לה לשמש כעורכת הראשית של העיתון במקום חנה זמר שפרשה לגמלאות, אך היא דחתה את התפקיד והמשיכה לעבוד ככתבת המדינית של העיתון.

בשנים 2002–2007 שימשה כדוברת איגוד הבנקים בישראל.

בעשור השני של המאה ה-21 החלה לכתוב טור פובליציסטי בעיתון "הארץ".

## חיים אישיים
לניר היא גרושתו של החוקר הפרטי מאיר פלבסקי. אחותה היא הסופרת מיכל סנונית.

מ-1996 היא בת זוגו של גיורא מורג.

## קישורים חיצוניים
* 
**ממאמריה**:
* 
* 
* 
* 
* 
* 
* 
* 

## הערות שוליים

קטגוריה:סגל הארץ
קטגוריה:סגל על המשמר
קטגוריה:סגל דבר
קטגוריה:פובליציסטיות ישראליות
קטגוריה:פובליציסטים ישראלים
קטגוריה:עיתונאיות ישראליות
קטגוריה:עין החורש: אישים
קטגוריה:סגל במחנה נח"ל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1946
קטגוריה:ישראלים שנולדו ב-1946
מרלן פבלה

**סילביה מרלן פבלה מראס** (בספרדית: **Silvia Marlene Favela Meraz**; נולדה ב-5 באוגוסט 1976) היא שחקנית ודוגמנית מקסיקנית. היא כיכבה בטלנובלות "חתולה פראית" (2002–2003), "רובי" (2004), "כנגד כל הסיכויים" (2005), "זורו: החרב והוורד" (2007), "האחים דל מונטה" (2011) ו"תשוקה וכוח" (2015–2016).

בנוסף לכך, נבחרה להיות בין 50 האנשים ביפים ביותר בעולם האומנות על פי מגזין "People en español".

## ביוגרפיה
פבלה נולדה ב-5 באוגוסט 1976 בעיר סנטיאגו פפסקיארו (אנ') שבמדינת דורנגו במקסיקו לסילביה ופליפה פבלה. יש לה שלוש אחיות: לורה, מייבל ודבורה. פבלה למדה משחק במרכז לחינוך לאומניות של טלוויזיה במקסיקו סיטי. במקביל ללימודיה היא גם עסקה בדוגמנות.

## קריירה
היא התחילה לשחק בתיאטרון לצד שחקנים כמו: הלנה רוחו וחוליו אלמאן ובמקביל הנחתה את תוכנית הטלוויזיה "Meridiano X".

הפריצה הגדולה שלה הייתה בשנת 2002 בטלנובלה "חתולה פראית", פבלה שיחקה בתפקיד הראשי לצד מריו סימרו. הטלנובלה צולמה במיאמי וזכתה להצלחה גדולה בארצות הברית. ב-2003 חזרה פבלה למקסיקו כדי לשחק בטלנובלה "Velo de Novia" לצד השחקן אדוארדו סנטה-מרינה.

ב-2004 השתתפה פבלה בטלנובלה "רובי", שם שיחקה את דמותה של סוניה צ׳וואריה גונזלס.

ב-2005 חזרה פבלה לשתף פעולה עם סבסטיאן רולי, ששיחק לצידה ב"רובי", בטלנובלה "כנגד כל הסיכויים".

ב-2006 קיבלה פבלה הזמנה מסלמה הייק להשתתף בסדרה האמריקאית "בטי", הגרסה האמריקאית לטלנובלה הקולומביאנית "אני בטי המכוערת".

ב-2007 השתתפה פבלה בטלנובלה "זורו: החרב והוורד" הטלנובלה הראשונה בהיסטוריה שנעשתה ב-HD על ידי טלמונדו בשיתוף פעולה עם Sony Pictures. עבור טלנובלה זו קיבלה פבלה את פרס ACE בקטגוריית שחקנית הטלוויזיה הטובה ביותר.

ב-2008 השתתפה בסרט "Playball" של אלפונסו רודריגס. בכורת הסרט התקיימה בפסטיבל הסרטים הדומיניקני הראשון של מיאמי.

ב-2011, לאחר כמה שנים של היעדרות ממסך הטלוויזיה, חזרה פבלה לשחק בטלנובלה "האחים דל מונטה" לצידו של השחקן מריו סימרו, לאחר ששיחקו ביחד ב"חתולה פראית".

ב-2012 התגברה פבלה על שבץ שחוותה, כדי להתאושש, היא נאלצה לוותר על מסע הופעות של הצגת התיאטרון "Una cena con movida" לצד השחקן חואן סולר. חודשיים בלבד לאחר מכן, כבר השתתפה בטלנובלה נוספת - "El Rostro de la Venganza", שם שיחקה תפקיד כפול.

ב-2013 זכתה בתואר "La reina de los mariachis" מטעם התיאטרון במקסיקו סיטי.

בשנת 2014 שיחקה בעונתה השנייה של הטלנובלה המצליחה מבית טלמונדו "El Señor de los Cielos" בדמותה של ויקטוריה נאברז.

בשנת 2019 שיחקה בסרט הדרמה הקולומביאני-ספרדי "Jesús de Nazaret" אודות ישו ושם גילמה את שלומית, תלמידת ישו.

בשנת 2022 כיכבה לצד קרלוס פאנס בסרט הקומדיה "¡Que Padre... Es Mi Familia?" שביים רודריגו וידאל. באותה שנה שיחקה בסרט הטלוויזיה של לייפטיים המיועד לחג המולד "Un papá para navidad" בתור רבקה.

בשנת 2023 הופיעה בפרק של סדרת האנתולוגיה המקסיקנית "Amores que engañan"של ערוץ לייפטיים הלטיני. באותה שנה החלה לככב בטלנובלה "El maleficio" בתור ביאטריז אלמאזן, לצדם של מארק תאצ'ר ופרננדו קולונגה.

## חיים אישיים
בשנת 2013, פבלה ניהלה מערכת יחסים עם הדוגמן הישראלי גיא דווידיאן אך השניים נפרדו.

ב-12 בדצמבר 2017 נישאה לג׳ורג׳ סילי בטקס שנערך בעיר סו חואן דל ריו (אנ') בקרטרו. השניים התגרשו במהלך 2020.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה מקסיקניות
קטגוריה:שחקניות תיאטרון מקסיקניות
קטגוריה:דוגמניות מקסיקניות
קטגוריה:ילידות 1976
קטגוריה:מקסיקנים שנולדו ב-1976
אצטדיון עילוט

**אצטדיון עילוט** הוא אצטדיון כדורגל הממוקם במועצה מקומית עילוט הסמוכה לעיר נצרת שבישראל, אשר הוקם בשנת 1992. לאצטדיון 4,932 מקומות ישיבה ביציע אחד, והוא משמש את קבוצת מכבי אחי נצרת מליגה א', וכן הקבוצות הנצרתיות בני נצרת ואל נאהדה. ממערב לאצטדיון קיים מגרש אימונים סינתטי ששודרג ומותאם גם למשחקי קבוצות הנוער.

בעבר שימש האצטדיון כמגרש חלופי עבור קבוצות מהאזור אשר האצטדיון שלהן לא עמד בתקני ליגת העל, ביניהן בני סכנין, הפועל עכו והפועל נוף הגליל. כמו כן, שימש בהמשך כבית חלופי לקבוצות מהליגה הלאומית שלא יכלו לשחק באצטדיונים שלהן כמו הפועל איכסאל בעונת 2018/2019 והפועל נוף הגליל בעונת 2019/2020.

## הערות שוליים

קטגוריה:אצטדיוני כדורגל בישראל: אזור הצפון
קטגוריה:ערביי ישראל: ספורט
קטגוריה:מכבי אחי נצרת
קטגוריה:עילוט
מצודת סאות'סי

**מצודת סאות'סי** (באנגלית: **Southsea Castle**) היא מבצר חוף במחוז המפשייר באנגליה שנבנה על ידי המלך הנרי השמיני ב-1544. המצודה שוכנת מדרום לעיר פורטסמות', באזור שנקרא לימים על שמה – סאות'סי. היא נבנתה כדי להגן על הכניסה המזרחית למצר סולנט, המפריד בין האי וייט ליבשה, ועל הכניסה לנמל פורטסמות' מפני פולשים מן הים. ממקום זה השקיף הנרי השמיני ב-1545 על קרב סולנט בין הצי האנגלי לצי פלישה צרפתי, ומכאן חזה בטביעתה של "מרי רוז", הגדולה והחזקה שבאוניותיו.

## קישורים חיצוניים

* 

קטגוריה:הממלכה המאוחדת: מוזיאונים צבאיים
סאות'סי
קטגוריה:המפשייר
קטגוריה:אנגליה: מוזיאונים
קטגוריה:אנגליה: מוזיאונים להיסטוריה
קטגוריה:קצרמר מבנים
קלע קופסה

שמאל|ממוזער|250px|קלע קופסה של תותח 12 ליטראות מתקופת מלחמת האזרחים האמריקאית. מאוסף האגודה ההיסטורית של מינסוטה.
שמאל|ממוזער|250px|תכולת קלע קופסה של תותח מראשית המאה ה-17 שנתגלה בטרופת של ספינה בנהר אלבה בגרמניה. המוזיאון לתולדות המבורג
**קֶלַע קוּפְסָה** (באנגלית: **Canister shot** וגם **Case shot**) הוא סוג של תחמושת נגד אדם שנורתה מתותחים. הקלע דמה במבנהו לקלע האשכול הימי, אך הכיל כדורים קטנים ורבים יותר. הוא היה בנוי בדרך כלל מקופסת פח גלילית שמולאה בכדורי עופרת או ברזל, ולעיתים בשאריות וגרוטאות מתכת, מסמרים ועוד. כשנורה הקלע מן התותח, התפרקה הקופסה ותכולתה התפזרה לכל עבר, כשהיא גורמת לפגיעות רבות בשטח רחב. יעילותו של קלע הקופסה הייתה מטווח קרוב בלבד (כ-250 מטרים בתקופת המלחמות הנפוליאוניות), והוא נועד להדוף הסתערות של חיילים ופרשים או לפגוע במלחים על סיפון אוניית האויב בעת לחימה מטווח קרוב. ראשית השימוש בקלעי קופסה עם הופעתם של תותחים באירופה המערבית בסוף ימי הביניים ותחילת העת החדשה, אך הוא נפוץ בעיקר במאות ה-18 וה-19 הן בים הן ביבשה. קלעי הקופסה הלכו ונעלמו בהדרגה עם פיתוחו ותפוצתו של פְּגַז הַשְׁרַפְּנֶל, או בשמו העברי - "פגז רֶסֶס". 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תחמושת ארטילרית
קטגוריה:אמצעי לחימה ימיים
מרק גורמן

**מרק גורמן** (נולד ב-9 בפברואר 1989 באלמטי) הוא כדורגלן קזחי-ישראלי המשחק בעמדת הבלם באסטנה ובנבחרת קזחסטן.

גורמן הוא בנו של מיכאל גורמן, כדורגלן עבר ששיחק בקבוצות שחטר קראגנדי וקאיראט אלמטי. כשהיה מרק גורמן בן 14 הוא עלה לישראל לבדו, לאחר ששלמה שרף גילה אותו במסגרת הפרויקט לגילוי כדורגלנים יהודים ברחבי העולם. בשנת  הצטרף למחלקת הנוער של בית"ר טוברוק. בשנת  עבר להפועל פתח תקווה מליגת העל, ולאחר שנה הושאל למכבי אחי נצרת.

בשנת  חזר לקזחסטן, וחתם בלוקומוטיב אסטנה מליגת העל הקזחית, ובאותה שנה גם זומן לראשונה לסגל נבחרת קזחסטן. בשנת  עבר לקבוצת קאיראט אלמטי.

## קישורים חיצוניים

קטגוריה:ספורטאים יהודים קזחים
קטגוריה:כדורגלנים קזחים
קטגוריה:בלמי כדורגל קזחים
קטגוריה:בלמי כדורגל ישראלים
קטגוריה:כדורגלני נבחרת קזחסטן
קטגוריה:כדורגלני בית"ר טוברוק
קטגוריה:כדורגלני הפועל פתח תקווה
קטגוריה:כדורגלני מכבי אחי נצרת
קטגוריה:כדורגלני אסטנה
קטגוריה:כדורגלני קאיראט אלמטי
קטגוריה:כדורגלני טובול
קטגוריה:כדורגלנים יהודים
קטגוריה:ישראלים ילידי קזחסטן
קטגוריה:עולים בשנות ה-2000
קטגוריה:ישראלים שנולדו ב-1989
שוק לילה

[שמאל|ממוזער|250px|שוק לילה ב[יי-וו]]
**שוק לילה** (בסינית פשוטה: **夜市**, בפִּין-יִין: **Yèshì**, מוכָּר בעיקר בערי המזרח) הוא שוק שהמסחר מתקיים בו בשעות הלילה בלבד. המתחם המוקצה לטובת השוק הוא, בדרך כלל, רחוב, אשר בשעות היום הוא סואן, ומשמש כמעבר לכלי רכב, ולהולכי רגל. בלילה נסגר הרחוב לתנועת כלי רכב, מוצבים בו טורים טורים של דוכני סחורה, והוא הופך את פניו לבזאר ססגוני.

שוק הלילה משמש מקומיים ותיירים כאחד, והוא מהווה מרכז למפגש ובילוי, ומאפשר רכישת מאכלים מקומיים, אותנטיים, ומוצרים שונים.

## מבנה השוק
שמאל|ממוזער|250px|מונית תלת אופנוע
עם רדת החשיכה, נסגר הרחוב לתנועת כלי רכב, ותוך דקות אחדות מוצבים בו הדוכנים. בעלי הדוכנים משלמים דמי שכירות לעירייה, ומקבלים בתמורה את שטח הדוכן, הדוכן עצמו, וחיבור חשמל לצורך תאורה.

הדוכנים מסודרים ברחוב בכמה טורים, ובסמטאות שנוצרות ביניהם, מטיילים להנאתם מבקרי השוק.

בקצה האחד של השוק ממוקמים דוכני האוכל, ומי שהריח העז אינו מפריע לו, יכול ליהנות ממאכלי אטריות, ובשרים צלויים על האש. בשר של בעלי חיים גדולים נשמר עד לצלייה, כשהוא טרי ומשופד על שיפודי עץ. בעלי חיים קטנים כגון: יונים או פירות ים, נשמרים כשהם חיים, בגיגיות מים, או בכלובים, ונקטלים במקום. כן, נצלים על האש מאכלי טופו מסוגים שונים, הכל בתוספת ירקות עלים, נבטים ופטריות.

מול דוכני האוכל, ובקרבתם, נמצאות עמדות, בהן ניתן לרכוש מבחר של פירות צבעוניים.

בשני קצות השוק חונות מוניות תלת אופן (אופנוע המחובר לארגז המסוגל לשאת עד 4 נוסעים), ונהגיהן מציעים בקול לתיירים להוביל אותם למחוז חפצם.

## מסחר
בשוק לילה ניתן למצוא כמעט כל דבר. ביגוד, נעליים, שעונים, תכשיטים, משקפי שמש, סלולריים ואביזריהם, צמחי בית, חיות מחמד, צעצועים ועוד. המחירים בדרך כלל זולים, אך באמצעות משא ומתן, יכול הקונה להוריד כ-30% מהמחיר.

רוב המוצרים נושאים סמלילים של מותגי יוקרה, אך בפועל, לרוב מדובר במוצרים מזויפים. סוחרי השוק אינם מחכים שהקונים ייגשו ויתעניינו ביוזמתם, אלא מכריזים על מרכולתם בקול רם, ומזמינים את העוברים ושבים להיכנס. לעיתים אף אוחזים בשרוול הבגד של הקונה, ומושכים אותו בעדינות פנימה.

## קישורים חיצוניים

* שוק לילה בסיאול

לילה
קטגוריה:אסיה: תרבות
כור (עיר)

**כוּר** (בגרמנית: **Chur**, ברומאנש: **Cuira** , בצרפתית: **Coire**, באיטלקית: **Coira**) היא עיר במזרח שווייץ, בירת קנטון גראובינדן. כור שוכנת על גדת נהר הריין ונהר הפּלסוּר זורם דרכה. היא מרוחקת כ-120 ק"מ מציריך.

קרבתה של כור למעברי ההרים לוקמניר, סן ברנרדינו, ושפליגן, הופכת אותה למרכז תעשייה אזורי מפותח, ומרכז לייצור יינות מקומיים.

במפקד שנערך בשנת 2000, התגוררו בעיר 81.0% דוברי גרמנית, 5.1% דוברי איטלקית, ו-5.4% דוברי רומאנש.

הכביש המהיר A13 עובר בעיר, ומחבר בינה לבלינצונה. בכור ארבע תחנות רכבת, הרכבת הרטית שמטה ההנהלה שלה בעיר, מפעילה את רשת רכבות הפועלת בקנטון גראובינדן בלבד וחברת הרכבות הפדרלית של שווייץ (SBB) מפעילה קווים לשאר חלקי המדינה. חברת Thurbo מפעילה רכבות פרבריות לערים סמוכות בקנטון ומחוץ לו.

## גלריית תמונות

museum-chur.JPG|המוזיאון לאמנות
church-chur.JPG|כנסיית "הצלב הקדוש"


## ערים תאומות
לכור שש ערים תאומות:
* 
*  
*  
*  
* 
* 

## קישורים חיצוניים

* 
* מיכאל יעקובסון: סיבוב בכנסיית הבטון בכור שבשווייץ, באתר 'חלון אחורי', 10 באפריל 2019
*מיכאל יעקובסון: סיבוב במוזיאון בונדנר בכור, באתר 'חלון אחורי', 7 באוקטובר 2020
* מיכאל יעקובסון: סיבוב באתר הארכאולוגי שתכנן האדריכל פיטר צומטור בעיר כור בשווייץ, באתר 'חלון אחורי', 12 במרץ 2022
* 

## הערות שוליים

קטגוריה:גראובינדן: ערים
קטגוריה:הקנטונים של שווייץ: ערי בירה
אבשלום יושע

**אבשלום יושע** (29 בפברואר 1916 – 22 באפריל 1998) היה שחמטאי, מחבר ספרי שחמט ישראלי ובנקאי.

## ביוגרפיה

אבשלום יושע נולד בנוה צדק, שבתל אביב (1916), לתיאודור ובייה יושע.
לאחר סיום לימודיו בבית ספר למסחר החל לעבוד בבנק קופת עם, והתקדם בו לתפקידי ניהול בכירים עד שפרש לגמלאות.

היה נשוי למרים ואב לשני ילדים. הוא נפטר בגיל 82, ב-1998. הוא נקבר בבית העלמין קריית שאול.

## קריירה בשחמט

אבשלום יושע, שכונה בפי חוגי השחמט "יושע", היה איש שחמט בכל רמ"ח אבריו. את קריירת השחמט התחיל בשנות העשרים שלו ועד מהרה נתפס בחיידק השחמט שהפך למרכז עולמו. השתתף פעמיים באליפויות ישראל ושיחק גם שחמט בהתכתבות.

היה חבר פעיל בהנהלת האיגוד הישראלי לשחמט והיה גם מנהל כספים שלו. כיהן כיושב ראש מועדון לסקר. היה הקפטן של הנבחרת הישראלית באולימפיאדת השחמט 1966, בהוואנה שבקובה.

היה שופט שחמט בינלאומי והשתתף בארגון שתי אולימפיאדות שחמט בישראל: 1964 בתל אביב וב-1976 בחיפה.

ערך את ירחון השחמט, חיבר בעיות שחמט, אסף בולי שחמט מכל העולם ולמד לקרוא רוסית כדי לעבור על משחקי שחמט ברוסית.

מאז מותו מקיים מועדון השחמט אס"א תל אביב מדי שנה תחרות שחמט לזכרו.

## ספריו
### ספרים שכתב
* **צעדים ראשונים במשחק המלכים - 24 שיעורים בשחמט**, הוצאת אחיאסף
* **אלופי עולם בשחמט**, הוצאת אחיאסף, 1988

### ספרים שתרגם
* אנדרו מונרו, **הנהלת חשבונות וחשבונאות**, הוצאת אחיאסף, 1975
* ברנרד קרפטי, **פתיחות נבחרות בשחמט**, הוצאת אחיאסף, 1984
*גרי קספרוב, **קספרוב מלמד שחמט**, הוצאת אחיאסף, 1989

## קישורים חיצוניים
* 

## הערות שוליים

קטגוריה:מחברי ספרי שחמט ישראלים
קטגוריה:פרובלמאים ישראלים
קטגוריה:עסקני שחמט ישראלים
קטגוריה:בנקאים ישראלים
קטגוריה:אנשי היישוב ילידי הארץ
קטגוריה:אישים הקבורים בבית הקברות קריית שאול
קטגוריה:שחמטאים ישראלים ללא דרגה בין-לאומית
קטגוריה:ישראלים שנולדו ב-1916
קטגוריה:ישראלים שנפטרו ב-1998
סטילווטר

**נהר הסיטלווטר** (stillwater river; בתרגום חופשי: נהר המים השקטים) הוא יובל של נהר הילוסטון. אורכו כ-113 ק"מ והוא זורם במזרח מדינת מונטנה בארצות הברית

## כללי
מימי נהר הסטילווטר נובעים באזור הטבע הבראשיתי הבסארוקה-ברטות' ממזרח להרי ברטות',במחוז פארק ליד הגבול עם ויומינג וגבול הפארק הלאומי ילוסטון. 

הנהר זורם בכיוון צפון מזרח בין רכס נאבסרוקה ממערב והרי ברטות' ממזרח. הוא זורם דרך היער הלאומי קסטר וליד נקודות היישוב ניי ואבסרוקי. הוא נשפך לנהר הילוסטון ליד העיירה קולומבוס, מונטנה.

## שמות הנהר השונים
נהר הסילווטר מוכר גם בשמות אחרים: נהר האיצ'קפירג'ה, נהר הרוז, נהר הרוזבד, וערוץ הסטילווטר.

## קישורים חיצוניים

## הערות שוליים

קטגוריה:מונטנה: נהרות
קטגוריה:יובלי המיסיסיפי
קטגוריה:יובלי המיזורי
מערכת מכוונת

**מערכת מכוונת** או **מערכת מכוונת ישירה** בקטגוריה מסוימת היא אוסף עצמים באותה קטגוריה (קבוצות, חבורות או חוגים למשל). באופן אינטואיטיבי אפשר לראות אותה כמעין עץ של עצמים מקוננים, שבו כל שני איברים נחשבים לשווים אם הם שווים בעצם כלשהו המכיל את שניהם. היא מוגדרת כאיחוד הזר של העצמים במערכת עם יחס השקילות הבא: שני איברים בעצמים *A* ו-*B* נקראים שקולים אם קיים עצם *C* ה"מכיל" את *A* ו-*B* שבו שני האיברים שווים. למנה של האיחוד הזר של אוסף העצמים ביחס ליחס שקילות זה קוראים "הגבול הישר" של המערכת המכוונת. מערכות מכוונות משמשות בין היתר באלגברה הומולוגית וטופולוגיה אלגברית. למשל: קוהומולוגיית צ'ך מוגדר כגבול הישר של מערכת מכוונת של עידונים של כיסויים פתוחים של מרחב טופולוגי.

## הגדרה

**[[קבוצה מכוונת]]** (directed set) היא קבוצה שמוגדר עליה סדר חלקי ( I , \le ), ומקיימת: לכל שני אינדקסים *i* ו-*j* קיים אינדקס שלישי *k* כך ש-i \le k , \ j \le k.

**מערכת מכוונת ישירה** של קבוצות, חבורות או חוגים (נקרא להם עצמים) היא אוסף של עצמים \left( X_i \right)_{i \in I} בקטגוריה המתאימה בעלת קבוצת אינדקסים שהיא קבוצה מכוונת, ביחד עם פונקציות שיכון  \mu_{ij} : X_i \to X_j המהוות מורפיזמים בקטגוריה המתאימה, שמקיימות את התכונות הבאות:
# זהות עצמית: \mu_{ii} = \mathrm{id}_{X_i}, שיכון של עצם בעצמו היא הזהות.
# הרכבה טרנזיטיבית: לכל i,j,k \in I שמקיימים i \le j \le k מתקיים \mu_{jk} \circ \mu_{ij} = \mu_{ik},  כלומר: לשכן את X_i ב-X_k שקול לשכן את X_i ב-X_j ואת שיכון זה לשכן ב-X_k באמצעות השיכון של X_j ב-X_k.

נסתכל על איברי הקו-מכפלה X = \coprod_{i \in I} X_i שהיא בעצם איחוד זר של כל העצמים במערכת.
כעת נגדיר יחס שקילות \sim על שני איברים בסדרה: יהיו x_i \in X_i , x_j \in X_j. נאמר שהם שקולים x_i \sim x_j אם קיים *k* כך ש-i \le k , \ j \le k ומתקיים בנוסף \mu_{ik}(x_i) = \mu_{jk}(x_j). במילים אחרות, שני איברים הם שקולים אם הם נהיים שווים "בסופו של דבר" (כלומר: בתוך עצם גדול יותר).

**הגבול הישר** (direct limit או injective limit) \lim_{\longrightarrow}X_i של מערכת מכוונת ישירה בקטגוריה מסוימת היא עצם באותה קטגוריה המורכב מעצם המנה של האיחוד הזר של כל העצמים במערכת ביחס ליחס השקילות שהוגדר לעיל. בנוסחה
: \lim_{\longrightarrow}X_i =  \left( \coprod_{i \in I} X_i \right) / \sim .

## דוגמאות

* הוכחת קיומו של סגור אלגברי של שדה: אחת הדרכים להוכחת קיומו של סגור אלגברי היא באמצעות בניית מערכת מכוונת של הרחבות שדות אלגבריות והגדרת שני איברים בשני שדות הרחבה כלשהם להיות שקולים אם הם שווים בהרחבת שדות כלשהי של שני השדות הללו, אזי הסגור האלגברי הוא הגבול הישר של מערכת זו.
* הנבט (stalk) של אלומה (מתמטיקה) \mathcal{F} בנקודה x \in X הוא הגבול הישר של הזוגות (U,\mathcal{F}(U)) כאשר U \ni x סביבה פתוחה של x, ביחס להומומורפיזמי הצמצום. שני חתכים \sigma \in U ו-\tau \in V נחשבים לשקולים אם קיימת x \in W \subset U , V כך ש-\sigma|_W = \tau|_W. 
* קוהומולוגיית צ'ך מוגדרת כגבול הישר של כל הקוהומולוגיות שמוגדרות על ידי כיסויים פתוחים על מרחב טופולוגי. כאן יחס הסדר הוא היותו של כיסוי פתוח אחד עידון של כיסוי פתוח אחר.
* גבולות ישרים מופיעים בתאוריה של קוהומולוגיית גלואה.

## מקורות

* Gregory Berhuy, **Introduction to Galois Cohomology and its Applications**, The London Mathematical Society.
## ראו גם

* מערכת פרויקטיבית

קטגוריה:אלגברה
קטגוריה:תורת הקטגוריות
שמואל צבי הורוביץ

ממוזער|מצבת קברו
הרב **שמואל צבי הורוביץ** (**ר' הערשל'ה ספינקער**, ט' בתמוז תרפ"א, יולי 1921 – כ"ז באב תשנ"ז, אוגוסט 1997) היה האדמו"ר מספינקא בארצות הברית.

## תולדות חייו

נולד לרב אברהם אביש הורוביץ, רבה של קראלי ונכד לשושלת מעליץ, ולרבנית הינדא שיינדל בת הרב יצחק אייזיק וייס (ה"חקל יצחק"), האדמו"ר השני מספינקא. הוא גדל אצל סבו זה. נישא לבתו של הרב בעריש ויינברגר מווישיווא.

לאחר השואה חלק משרידי חסידי ספינקא פתחו לו בית מדרש באיסט-סייד, ניו יורק. לאחר תקופה הוא עבר לוויליאמסבורג. היה מקורב לרבי יואל טייטלבוים האדמו"ר מסאטמר. מהלך התקרבותו לסאטמר לא התקבל בעין יפה בהתחלה שכן רבי יואל מסאטמר לחם נגד אביו בהיותו רב בקראלי.

בתחילת כהונתו לא היו לו חסידים רבים, ועם הזמן החלו רבים לבוא אליו. בסעודה שלישית שהייתה אורכת אצלו שעות, היו באים מרחבי ניו יורק אנשים רבים לשמוע את דרשתו שהייתה נאמרת בדרך כלל בבכיות.

דברי תורתו נאספו ויצאו לאור בסדרת הספרים "תפארת צבי": כרכים על התורה, המועדים, הש"ס, הגדה של פסח וזמירות השבת (יצא לאור על ידי בנו הרב ישכר דב בעריש הורוביץ); וכן בספרים "תולדות צבי" (יצא לאור על ידי בנו הרב אלעזר יצחק אייזיק הורוביץ) ו"טבא דשמואל" (יצא לאור על ידי בנו הרב נתן נטע זאב הורוביץ). "מלבוש צבי" (יצא לאור על ידי בנו האדמו"ר רבי מאיר אברהם אביש הורוביץ)

## צאצאיו
בניו:
* רבי ישכר דב בעריש הורוביץ, האדמו"ר מ"ספינקא - בית שמואל צבי". חלק מבניו מכהנים באדמו"רות:
** רבי יוסף מאיר הורוביץ, ממלא מקום אביו. חתן רבי מנחם אליעזר זאב רוזנבוים מקרעטשניף.
** רבי משה יעקב הורוביץ, האדמו"ר מספינקא-מאנסי, חתן הרב שמואל יעקב קאהן, האדמו"ר מתולדות אברהם יצחק.
** רבי אהרן דוד הורוביץ, האדמו"ר מזבליטוב, חתן האדמו"ר מחוסט- ויליאמסבורג.
* רבי מאיר אברהם אביש הורוביץ, האדמו"ר מ"ספינקא - בית יצחק", הוא חתנו של הרב אהרן מרדכי רוטנר. ממשיך בבית מדרשו של אביו.
* רבי אלעזר יצחק אייזיק הורוביץ, האדמו"ר מ"ספינקא - תולדות צבי", חתנו של הרב יחזקאל מערץ. בחיי אביו כיהן כמו"צ בבית הכנסת של אביו.
* רבי נתן נטע זאב הורוביץ, האדמו"ר מ"ספינקא - טבא דשמואל" בבורו פארק, חתנו של הרב יחיאל מיכל רוטנברג מקוסון.
* רבי נפתלי הורוביץ, מכונה בשם: האדמו"ר מ"קראלי". פתח בית מדרש ומוסדות חינוך בוויליאמסבורג.

חתניו:
* רבי אברהם מיכלוביץ (נפטר בה'תשע"ה), היה האדמו"ר מראדוויל במונסי.
* הרב פנחס שלום הגר, רב "קהל תורת חיים ויז'ניץ" בבורו פארק (נפטר בה'תשע"ה), בן רבי מרדכי הגר, האדמו"ר מוויז'ניץ מונסי. בנו הרב יעקב יוסף, ממלא מקומו, ולאחר פטירת הרב מרדכי בשנת ה'תשע"ח, מונה לאדמו"ר מוויזניץ מונסי בבורו פארק.
* רבי חיים יצחק טברסקי האדמו"ר מלויאב.
* הרב יחיאל ווגשל, רב קהילת "תפארת משה" בוויליאמסבורג.
* רבי בן ציון יהושע אשר אונגר מדומברובה בבורו פארק.
* הרב שלמה לויפער, אב"ד קראלי-מונסי.
* הרב דוד שלמה שטיין, בנו של הרב מרדכי שטיין מפאליטשאן.

## קישורים חיצוניים
* 

קטגוריה:מהגרים מרומניה לארצות הברית
קטגוריה:אדמו"רי ספינקא
קטגוריה:אדמו"רים אמריקאים

קטגוריה:אמריקאים שנולדו ב-1921
קטגוריה:אמריקאים שנפטרו ב-1997
טיפול בעור במחטים זעירות

שמאל|ממוזער|180px
**טיפול בעור במחטים זעירות** (באנגלית: (CIT) Microneedling, Collagen Induction Therapy) היא שיטה לטיפול בעור, המעודדת יצירת קולגן באמצעות דקירה של העור במאות מחטים זעירות (Micro Needles). אורך המחטים נע, בדרך כלל, בין 0.15 מ"מ ל-2.5 מ"מ.

לעיתים השיטה נקראת "dermarolling" על שם המכשיר הנפוץ ליישומה - derma roller (דרמה רולר). 

## אופן פעולה
במהלך טיפול, יוצר המכשיר מאות חרירים זעירים בשכבה המחוספסת החיצונית של העור (Stratum Corneum) מבלי לפגוע בשכבת האפידרמיס.
מחקרים הראו שהטיפול גורם לעור באזור המטופל לייצר חלבוני קולגן ואלסטין חדשים בשכבת העור הפפילארי וכן גורם ליצירת נקבוביות חדשות והגברת זרימת הדם. נמצא כי מאפיינים אלו הם בעלי השפעה חיובית על טיפולים הקשורים להקטנה של נראות צלקות, העלמת כתמי אקנה, הצערת העור וטשטוש סימני מתיחה.

אופן פעולת המכשיר מאפשר שימוש בהעברה טרנסדרמלית (דרך העור) של חומרים שונים כמו ליפו-פפטידים וחומרי אנטי אייג'ינג שונים.

## שיטת טיפול
טיפול במחטים ארוכות מתבצע ידי רופא דרמטולוג ונחשב להליך פשוט. לאחר הרדמה מקומית של האזור המטופל, מגלגלים את המכשיר בין 15 ל-20 פעמים בצורה מאוזנת, מאונכת ובאלכסון ליצירת כ-250 חרירים זעירים לסנטימטר מרובע בקירוב.

לאחר הטיפול מומלץ להימנע מחשיפת האזור המטופל לשמש במשך שבוע. כמו כן, ייתכן והרופא ימליץ על שימוש במשחה אנטיביוטית למשך מספר ימים. המטופל יחזור לחזור לפעילות שגרתית למחרת הטיפול.

מומלץ להקפיד על משך הפסקה של 6 שבועות לפחות בין טיפול לטיפול על מנת לאפשר לעור לייצר קולגן טבעי חדש.

קיימים גם מכשירים לשימוש ביתי, בעלי מחטים קצרות יותר. 

## סכנות ותופעות לוואי
ישנם מקרים בהם מטופלים פיתחו סימנים של האדמה של העור (Erythema) באזור המטופל, אך סימנים אלו נעלמים לרוב בתוך כ-2–3 ימים מרגע הטיפול.
מלבד מקרים אלו, לא דווחו תופעות לוואי נוספות היות שהחרירים בעור הנגרמים על ידי המחטים נסגרים באופן מיידי כך שזיהומים פוסט-טיפוליים אינם מתהווים.

## לקריאה נוספת

## קישורים חיצוניים

*Microneedling with Dermaroller, באתר National Center for Biotechnology Information

קטגוריה:רפואת עור
וייטהורס

**וייטהורס** (באנגלית: **Whitehorse** בתרגום חופשי: **סוס לבן**) היא בירת טריטוריית יוקון, והעיר הגדולה בצפון קנדה. בשל מיקומה בלב עמק וייטהורס, האקלים בעיר מתון יותר מאשר ביישובים אחרים השוכנים באותו קו רוחב.

העיר נקראת על שם מפלי וייטהורס שהיו בסמוך לעיר, שנעלמו בשנת 1958 לאחר שנבנתה במקום תחנת כוח הידרואלקטרית.

## היסטוריה
בעת הבהלה לזהב בקלונדייק שהחלה בשנת 1896, הייתה העיר מרכז מסחרי חשוב עבור מחפשי הזהב. בשנת 1990 הוקמה מסילת רכבת שקישרה בין וייטהורס לסקגווי שבאלסקה, דבר שגרם לעיר להתפתח כמרכז תחבורתי חשוב.

משנת 1942 התפתחה העיר במהירות לאחר שנחנך כביש אלסקה העובר בעיר. הכביש, המחבר בין דוסון קריק שבקולומביה הבריטית לעיירה דלתא שבאלסקה, נבנה במהלך מלחמת העולם השנייה על ידי חיל ההנדסה של צבא ארצות הברית, כנתיב אספקה יבשתי בין ארצות הברית לאלסקה.

בשנת 1953 העבירה יוקון את בירתה מדוסון סיטי לווייטהורס.

## ספורט
ה"יוקון קווסט" (The Yukon Quest) הוא מרוץ כלבי מזחלות למרחק של  כ-1000 מיל (1,600 ק"מ) הנערך בחודש פברואר בין הערים וייטהורס לפיירבנקס שבאלסקה הסמוכה. בשנים זוגיות מתחיל המרוץ בפיירבנקס ובשנים אי־זוגיות - בווייטהורס. המירוץ נערך משנת 1984 בכל חורף.

## ערים תאומות
לווייטהורס ערים תאומות:
* 
*  
* 

## קישורים חיצוניים

* 
* 

## הערות שוליים

קטגוריה:יוקון: ערים
קטגוריה:פרובינציות וטריטוריות קנדה: ערי בירה
קטגוריה:יישובים שהוקמו ב-1898
איציק

**איציק** הוא שם עברי (במקור: יידי) המשמש בעיקר כשם חיבה לשם הפרטי **יצחק**. בעבר שימש שם זה בגרמנית כינוי גנאי גנרי ליהודי.

קטגוריה:שמות משפחה יהודיים
קטגוריה:שמות פרטיים לגברים
קטגוריה:שמות חיבה ישראליים
הספרייה הלאומית והארכיון הלאומי של מצרים

**הספרייה הלאומית והארכיון הלאומי של מצרים** (בערבית: **دار الكتب والوثائق القومية**; תעתיק מדויק: דאר אלכתב ואלות'אא'ק אלקומיה, מילולית: "בית הספרים והמסמכים הלאומיים"), השוכנת בקהיר, היא הספרייה הגדולה ביותר במצרים, ואחריה מבחינת סדר גודל באות ספריית אוניברסיטת אל-אזהר וביבליותיקה אלכסנדרינה. מבנה הספרייה משמש בתור הספרייה הלאומית וכן מהווה את ספריית הממשלה הישנה.

בספרייה מיליון כותרים במגוון רחב של נושאים, והיא מכילה את מאגר הפריטים העתיקים הגדולים בעולם. היא מכילה גם מגוון עצום של כתבי-יד בערבית ובשפות מזרחיות אחרות.

הספרייה המרכזית היא בניין בן שבע קומות. הארכיון הלאומי המצרי נמצא באגף נפרד ליד הבניין.

הבניין הוקם בשנת 1870 על ידי צו שליט מהח'דיב איסמעיל פאשה באמצעות יוזמה של עלי פאשה מובארכ, שהיה שר החינוך של מצרים באותה התקופה. בעשורים הראשונים של הספרייה נערכו ונוהלו הספרים על ידי מזרחנים גרמנים.

## קישורים חיצוניים

* מאמר על הספרייה והארכיון הלאומי של מצרים באתר eternal egypt

קטגוריה:ערכים שבהם תבנית אתר רשמי אינה מתאימה להוספה אוטומטית
מצרים
קטגוריה:מצרים: ספריות
מצרים
קטגוריה:קהיר: מבנים
הספרייה הלאומית והארכיון הלאומי של עיראק

**הספרייה הלאומית והארכיון הלאומי של עיראק** (בערבית: **دار الكتب والوثائق العراقـيـة**) היא הספרייה הלאומית וגם הארכיון הלאומי של עיראק, הממוקמת בבגדאד. תחילתה של הספרייה הלאומית בשוק העירהעה בגדאד המכונה גם: "העיר העגולה של בגדאד", המכונים לעיתים גם הספרייה הכללית. הספרייה הוקמה בשנת 1920 על ידי השלטון הבריטי בעיראק ביוזמתו של מיוריאל ג'סי פורבס בעזרת הסיוע של גרטרוד בל, ולאחר מכן על ידי המזכיר לנציב העליון הבריטי. בתחילה הייתה זו ספרייה פרטית שנתמכה על ידי תרומות כספים ותרומות של ספרים. במהלך השנים נתרמו גם אוספים פרטיים בארכיונים שהצטברו בספרייה. בשנת 1963 נחקק חוק הספרייה הלאומית של עיראק שקבע כ יש לאגור בספרייה את כל המסמכים הלאומיים. בשנת 1977 עברה הספרייה אל בניין חדש במרכז בגדאד. לאחר מלחמת המפרץ השנייה בשנת 2003 שבה הופל משטרו של סדאם חוסיין נשרף הבניין על ידי בוזזים וכמויות אדירות של ספרים נשדדו. לאחר מכן עברו רוב הארכיונים לידי אוניברסיטת בגדאד.

## קישורים חיצוניים

* 

עיראק
קטגוריה:בגדאד: מבנים
עיראק
נבחרת הולנד בכדורגל נשים

**נבחרת הולנד בכדורגל נשים** מייצגת את הולנד בתחרויות כדורגל נשים בינלאומיות ומנוהלת על ידי התאחדות הכדורגל ההולנדית המלכותית. במשך השנים לא זכתה הנבחרת להצלחה רבה ורק לקראת סוף העשור הראשון של המאה ה-21, החלה להשיג תוצאות משמעותיות בעולם הכדורגל האירופאי.

## היסטוריה
ב-17 באפריל 1971 ערכה נבחרת הולנד את משחקה הבינלאומי הראשון, כשהתמודדה מול נבחרת  בהזברוק. היה זה גם משחק כדורגל הנשים הראשון שארגנה פיפ"א. שנתיים וחצי מאוחר יותר, במשחק שאורגן לראשונה על ידי התאחדות הכדורגל ההולנדית, שיחקה הולנד את משחקה השני אי פעם, הפעם נגד . ב-11 במאי 1974 הגיע גם הניצחון הראשון של ההולנדיות. היה זה במשחק נגד נבחרת , בו ניצחה הולנד 0–3. עד 1982 שיחקה הולנד רק במשחקי ידידות, כשביניהם היה גם הניצחון הגדול ביותר של הנבחרת אי פעם - 0–12 מול .

ב-28 בספטמבר 1982, החלה הולנד להשתתף במשחקי המוקדמות של אליפות אירופה שתוכננה להיערך ב-1984. היא שובצה לבית המוקדם עם ,  ו, אך סיימה רק במקום השני בבית ולכן לא העפילה לטורניר הגמר. במשחקי המוקדמות של אליפויות אירופה שנערכו ב-1989, 1991 ו-1993 הצליחה הולנד לעבור את שלב המוקדמות הראשון, אך נכשלה שוב ושוב בהעפלה לטורניר הגמר. גם למשחקי הגביע העולמי לא הצליחה הולנד להעפיל מעולם, כשבמשחקי המוקדמות של גביע העולם 1991 היא החמיצה את ההעפלה בגלל שער אחד בלבד.

רק ב-2008 הצליחה הולנד להעפיל בפעם הראשונה לטורניר בינלאומי גדול. הייתה זו אליפות אירופה שהייתה אמורה להיערך ב-2009 בפינלנד. בשלב המוקדמות האחרון ניצחו ההולנדיות 0–4 את , וערכו הופכת בכורה ראשונה באליפות אירופה. בשלב הבתים של הטורניר, שובצה הולנד עם ,  ו, שגם לה הייתה זו הופעת בכורה באליפות. הולנד הצליחה לנצח בשני המשחקים נגד אוקראינה ודנמרק, אך הפסידה לפינלנד. למרות ההפסד, עלו ההולנדיות לרבע הגמר, שם פגשו את צרפת. לאחר 0-0 במשחק, הגיעו הקבוצות לבעיטות הכרעה, ושם הולנד ניצחה 4–5. בחצי הגמר, הודחו ההולנדיות על ידי אנגליה, לאחר הפסד 1–2. ההעפלה לחצי הגמר הייתה הישג השיא של נבחרת הולנד בכל הזמנים.

ארבע שנים לאחר מכן, הצליחו ההולנדיות להעפיל בפעם השנייה ברציפות לאליפות אירופה. בשלב הבתים שובצה הנבחרת עם ,  ו, אך השיגה רק נקודה אחת ולא הצליחה להעפיל לרבע הגמר. באליפות אירופה בכדורגל נשים 2017 אירחה את הטורניר וזכתה במקום הראשון לאחר שניצחה בגמר 2–4 את דנמרק. ליקה מרטנס נבחרה לשחקנית המצטיינת של הטורניר בסיומו והמאמנת סרינה ויכמן נבחרה למאמנת השנה בעולם.

## כל [[גביע העולם בכדורגל לנשים|גביעי העולם]]
* 1991 עד 2011 – לא העפילה
* 2015 – שמינית גמר
* 2019 – 20x20px מקום שני
* 2023 – רבע גמר

## כל אליפויות אירופה
*1984 עד 2005 - לא העפילה
*2009 - חצי גמר
*2013 - שלב הבתים
*2017 - 20x20px **מקום ראשון**
*2022 - רבע גמר
* 2025 - שלב הבתים

## קישורים חיצוניים

* 

## הערות שוליים

קטגוריה:הולנד: כדורגל
הולנד
כדורגל
ואז הגיעה פולי

**ואז הגיעה פולי** (באנגלית: **Along Came Polly**) הוא סרט קומדיה רומנטית בבימויו של ג'ון המבורג משנת 2004.

## תקציר העלילה
הסרט מספר את סיפורו של ראובן פפר, סוכן ביטוח, המגולם על ידי בן סטילר. ראובן הוא אדם זהיר, היגייני מאוד, שמתחתן עם הבחורה הטובה הראשונה שהוא פוגש. בירח הדבש שלהם היא שוכבת עם מדריך הצלילה שלהם, וראובן חוזר לבית שהם קנו ביחד. חברו הטוב מזמין אותו למסיבה, שם הוא פוגש את פולי (ג'ניפר אניסטון), ילדה שלמדה איתו בבית הספר. פולי מבולגנת, ספונטנית, חובבת הרפתקאות ואוכל חריף, ההפך הגמור מראובן. המפגשים הראשונים מלווים בהרבה מבוכה וצחוק, אבל לאט לאט האהבה גוברת על כל המכשולים.

## צוות השחקנים
* בן סטילר בתפקיד ראובן פפר
* ג'ניפר אניסטון בתפקיד פולי פרינס
* דברה מסינג בתפקיד ליסה קרמר
* פיליפ סימור הופמן בתפקיד סנדי לייל
* אלק בולדווין בתפקיד סטן אינדורסקי
* האנק עזריה בתפקיד קלוד
* מיסי פייל בתפקיד רוקסן
* בריאן בראון בתפקיד לילנד ואן לאו
* ג'סו גרסיה בתפקיד חבייר
* מישל לי בתפקיד ויויאן פפר
* בוב דישי בתפקיד אירווינג פפר
* מאסי אוקה בתפקיד וונסוק

## קישורים חיצוניים
* 

קטגוריה:סרטי 2004
קטגוריה:סרטי קומדיה רומנטית
קטגוריה:סרטים אמריקאיים
עיטור המופת (משטרת ישראל)

**עיטור המופת של משטרת ישראל** הוא העיטור השלישי בחשיבותו מבין העיטורים הניתנים לשוטרי משטרת ישראל. העיטור מוענק על ידי המפכ"ל (לשוטרים) והוא ניתן על ”מעשה שנעשה באומץ לב והוא ראוי לשמש מופת”.

## היסטוריה
בשנת 1972 חוקק  ובמסגרתו יוסד עיטור המופת בארגונים אלו. העיטור הוענק לראשונה בשנת 1975 לכמה עשרות שוטרים ואנשי משמר הגבול. בשירות בתי הסוהר הוענק העיטור לראשונה בשנת 2005. בין מקבלי עיטור המופת של השב"ס נמנים 37 הסוהרים שנספו באסון הכרמל.

כמה מקבלי עיטור המופת ידועים הם: ניצב יעקב גנות, מדחת יוסף ורנ"ג פסקל אברהמי מהימ"מ. למספר שוטרים הוענק יותר מעיטור מופת אחד.

בפברואר 2019 הוענק האות (בגרסתו האזרחית) לשני אברכים תושבי ברוקלין על שהצילו את רס"ם נעמאן פארס ממחבל שהתנפל עליו בעיר העתיקה בירושלים.

## עיצוב העיטור וענידתו
את העיטור עיצב נתן קרפ. מדליית העיטור היא עיגול בקוטר כ-4 סנטימטרים עליו יש צורה של מנורת שבעה קנים. במרכזה של המנורה ענף עץ זית ובתחתיתה כוכב עליו סמל המשטרה. העיטור מחובר לסרט כחול ברוחב 4 סנטימטרים ובו שני פסים לבנים דקים. העיטור עשוי כסף ומשקלו כ-25 גרם.

את העיטור מנפיקה החברה הממשלתית למדליות ולמטבעות.

אות העיטור הוא כחול ובו שני פסים לבנים דקים. כאשר אדם זכאי ליותר מעיטור מופת אחד הוא עונד תג בצורת הפארה על אות העיטור ודין תג זה כעיטור נוסף. על אף נוהל זה, מרבית השוטרים שקיבלו יותר מעיטור מופת אחד עונדים יותר מאות עיטור אחד. אות העיטור על הצד השמאלי של החזה והעיטור עצמו, כאשר הוא נענד, הוא נענד בצד ימין.

## ראו גם
* עיטור המופת (צה"ל)

## קישורים חיצוניים
* רשימת מקבלי העיטור במשטרה באתר הגבורה
* רשימת מקבלי עיטור הגבורה בשב"ס באתר הגבורה

מופת
ג'ון מילר אדיי

הגנרל סר **ג'ון מילר אדיי** (באנגלית: **John Miller Adye**; 1 בנובמבר 1819 – 26 באוגוסט 1900) היה גנרל בריטי.

## ביוגרפיה

אדיי היה בנו של מייג'ור ג'יימס פ. אדיי, נולד ב-1 בנובמבר 1819 בסבנאואקס שבקנט, אנגליה. הוא למד באקדמיה הצבאית המלכותית בווליץ', וב-1836 נכנס לרגימנט הארטילריה המלכותי. הוא קודם לדרגת קפטן ב-1846, ושירת במלחמת קרים כמפקד חטיבה וכעוזר השליש הראשי של הארטילריה (קיבל מעמד עמית, C.B, במסדר האמבט, קודם לדרגת מייג'ור ולאחר מכן לדרגת לויטננט קולונל). במהלך המרד ההודי הגדול בשנת 1857 הוא שירת בתפקיד מטה בעל סמכות מעטה.

בשנת 1860 הוא קודם לדרגת קולונל. משנת 1863 עד לשנת 1866 היה אדיי סגן השליש הראשי בבנגל, וב-1866 הוא חזר לביתו באנגליה.

בשנים 1870-1875 היה אדיי מנהל הארטילריה והמלאי במשרד המלחמה. הוא קיבל מעמד "אביר מפקד" (K.C.B) במסדר האמבט בשנת 1873, קודם לדרגת מייג'ור גנרל ומונה למפקד האקדמיה הצבאית המלכותית בווליץ' ב-1875, ומונה למשרת מודד התחמושת הראשי בשנת 1880. בשנת 1882 הוא השתתף במערכה לכיבוש מצרים, והיה השני בסולם הפיקוד. על כך הוא קיבל את מעמד "אביר הצלב הגדול" (G.C.B) במסדר האמבט, ואת הוקרת הפרלמנט.

הוא היה מושל גיברלטר בין השנים 1883-1886, וצוין כמי שידע לשמור על האיזון הנכון בין הצרכים של גיברלטר כמבצר צבאי לבין הצרכים של האוכלוסייה האזרחית שהתגוררה שם. בתקופה זו החלו לגלות את הכישרון האומנותי שלו (ראו בהמשך).

ממוזער|250px|שמאל|"מבט על גיברלטר", ציור של אדיי

הוא נישא לקלרה ג'ואן וויליאמס (Clara Joan Williams) בשנת 1899. נולדו להם שלושה ילדים: שתי בנות, ויניפרידה (Winifreda) ואוולין ויולט (Evelyn Violet), ובן אחד, סר ג'ון אדיי שייהפך להיות מייג'ור גנרל בצבא הבריטי.

אדיי היה בנוסף גם צייר וסופר, ותיאר את התנסויותיו בעבודות כמו: "סקירה של מלחמת קרים" (1859; Review of the Crimean War), "זכרונות מהחיים הצבאיים" (1895; Recollections of A Military Life).

הציור שלו "מבט על גיברלטר" נמצא כיום במוזיאון ויקטוריה ואלברט בלונדון, ושני ציורים נוספים של הודו נמצאים במוזיאון הצבאי הלאומי בלונדון.

## קישורים חיצוניים

* 

## הערות שוליים

קטגוריה:גנרלים בריטים
קטגוריה:מסדר האמבט: אבירים וגבירות הצלב הגדול
קטגוריה:מושלי גיברלטר
קטגוריה:מעוטרי אות לגיון הכבוד
קטגוריה:בוגרי האקדמיה הצבאית המלכותית בווליץ'
קטגוריה:אנשי צבא בריטים במלחמת קרים
קטגוריה:המרד ההודי הגדול: אישים
קטגוריה:המלחמה האנגלו-מצרית: אישים
קטגוריה:בריטים שנולדו ב-1819
קטגוריה:בריטים שנפטרו ב-1900
Beautiful Life

**Beautiful life** הוא אלבום האולפן השני של הזמר שי נובלמן. האלבום הופק על ידי שי נובלמן ויצא בחברת פונוקול. מילות השירים באלבום הן באנגלית.
## הפקה
האלבום זכה בצאתו להד תקשורתי. שלושה שירים מתוכו שובצו ברשימות השידור של תחנות הרדיו הארציות, השג נדיר בתקופה בה הרדיו הישראלי לא נהג לפרגן ליוצרים ישראלים שהקליטו בשפה זרה.

השירים Girlfriend ו- Baby in the rain, שיצאו כסינגלים והפכו ללהיטיו הראשונים של נובלמן בישראל, לוו בקליפים, כשהאחרון שבהם (שבויים על ידי הבמאי אורן שי), עלה לגמר תחרות הקליפים האמריקאית IMVF שנה אחר כך.

הסינגל הרביעי מהאלבום, Wonderful (דואט של נובלמן והגיטריסט גבע אלון), נבחר על ידי מאזיני תוכנית  הקצה בגלגלץ כשיר הישראלי האהוב לשנה זאת.

השיר "The yellow sun" נכתב על קבוצתו האהודה של נובלמן, בית"ר ירושלים, ומתארח בו כוכב העבר של הקבוצה, דני נוימן.

באלבום ליוותה את נובלמן להקה שמנתה כמה מן הנגנים הבולטים של סצנת האינדי רוק הישראלית דאז:
גבע אלון בגיטרה ושירה, יותם בן חורין בגיטרה בס ושירה ואיסר טננבאום מלהקת רוקפור בתופים.

שירי האלבום התאפיינו בהרמוניות קוליות של נובלמן וחבריו, ורובם גם בצליל רוקנרולי בסיסי ומחוספס יותר בהשוואה לאלבומו הקודם.  

## רשימת השירים
#"Girlfriend" - 02:52
#"Two could be better than one" - 03:30
#"Come join the team" - 02:22
#"Beautiful life" - 04:25
#"Baby in the rain" - 03:01
#"One of a kind" - 03:22
#"Picture on the wall" - 03:27
#"Wonderful" - 04:19
#"Words" - 03:13
#"Copenhagen" - 05:17
#"Paperboys" - 03:09
#"Animals" - 02:14
#"The yellow sun" - 06:04

## קישורים חיצוניים

## הערות שוליים

קטגוריה:אלבומי חברת פונוקול
סמל קטלוניה

**סמל קטלוניה** הוא סמלה הרשמי של הקהילה האוטונומית קטלוניה שבספרד.
הסמל מעוצב כמגן זהב שעליו ארבעה פסים מאונכים אדומים. מעל המגן מותקן כתר ממלכת ספרד. הסמל יורש את עיצובו מסמלה של ממלכת אראגון ששלטה באזור בימי הביניים והייתה כוח משמעותי באגן הים התיכון. זהו אחד הסמלים העתיקים ביותר בעולם וקיימת מחלוקת בין היסטוריונים ומומחי הרלדיקה מהו מקורו המדויק של הסמל, ממלכת אראגון או רוזנות ברצלונה שהייתה עצמאית והתאחדה עם ממלכת אראגון במאה ה-12.
המקור הקדום ביותר לעיצוב הפסים נמצא בקבר רוזנת קטלוניה שמתה ב-1057 וקבורה בקתדרלת ז'ירונה.

לאור העבר ההיסטורי שלו, מופיע הסמל גם בסמל ספרד, בסמל אנדורה ובסמלי ערים בקטלוניה.

## ראו גם
* דגל קטלוניה

## קישורים חיצוניים

## הערות שוליים

קטגוריה:קטלוניה
קטלוניה
תחיה שפירא

**תחיה שפירא** (נולדה בשנת 1947) היא משפטנית ישראלית, כיהנה כסגן נשיא בתי משפט השלום לנוער במחוז תל אביב ושופטת בית המשפט המחוזי בתל אביב. מכהנת כיו"ר ועדת העזבונות במשרד המשפטים.

## ביוגרפיה
שפירא נולדה וגדלה בתל אביב, להוריה הרב שלמה וצפיה גורן. שירתה שירות סדיר בצה"ל. בשנת 1970 סיימה לימודי משפטים בבית הספר הגבוה למשפט וכלכלה בתל אביב, ובשנת 1973 סיימה תואר שני במשפטים. את ההתמחות עשתה בבית המשפט המחוזי בתל אביב, ובשנת 1972 הוסמכה כעורכת דין.

בין השנים 1972-1975 שימשה כעוזרת ליועץ המשפטי במשרד העבודה והרווחה. בין השנים 1975–1980 שהתה עם משפחתה בארצות הברית, שם עבד בעלה ד"ר אהוד שפירא בתפקיד בכיר בבנק לאומי והיא עבדה כעורכת דין שכירה בניו יורק. בשנת 1980 שבה לישראל ולתפקידה הקודם במשרד העבודה והרווחה. בשנת 1984 שבה עם משפחתה לניו יורק, שם המשיך בעלה בעבודתו בבנק לאומי והיא עבדה כעורכת דין. בשנת 1986 התקבלה כחברה בלשכת עורכי הדין בניו יורק.

בשנת 1989 שבה עם משפחתה לישראל. במאי 1990 נבחרה כשופטת בית משפט השלום לנוער, וביולי 1997 מונתה כסגן נשיא בתי משפט השלום לנוער במחוז תל אביב. ביולי 2002 מונתה לכהונת שופטת בית המשפט המחוזי בתל אביב. בתחילת העשור השני של המאה ה-21 פרשה לגמלאות.

בשנת 2011 התמנתה ליו"ר ועדת העזבונות במשרד המשפטים. באותה שנה הייתה חברה בוועדה לבחינת מצב הבנייה ביהודה ושומרון, שקבעה כי מבחינה משפטית בשטחי יהודה ושומרון לא שורר שלטון של כיבוש. כמו כן היא מרצה למשפטים באוניברסיטת תל אביב.

## משפחתה
נשואה לכלכלן ד"ר אהוד שפירא. בנותיהם הם אפרת שפירא רוזנברג, יו"ר ארגון "קולך", ועינת ישפה (מנהלת השירות הפסיכולוגי של עיריית בני ברק). מתגוררת בתל אביב.

## קישורים חיצוניים
* 

קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות בית הספר הגבוה למשפט ולכלכלה
קטגוריה:בוגרי בית הספר הגבוה למשפט ולכלכלה
קטגוריה:שופטות בית המשפט המחוזי בתל אביב
קטגוריה:שופטי בית המשפט המחוזי בתל אביב
קטגוריה:עובדות משרד המשפטים
קטגוריה:משפחת גורן
קטגוריה:עובדי משרד הרווחה והעבודה
קטגוריה:ישראליות שנולדו ב-1947
קטגוריה:ישראלים שנולדו ב-1947
אהוד שפירא

**אהוד שפירא** (נולד בשנת 1944) הוא כלכלן ומנהל ישראלי, יושב-ראש פסגות בית השקעות ולשעבר ממלא-מקום מנכ"ל בנק לאומי ויו"ר קבוצת הביטוח הפניקס.

## ביוגרפיה
נולד בישראל, בנם של יעקב ובלה שפירא. בעל דוקטורט לכלכלה ומימון מאוניברסיטת ניו יורק. 

בתחילת שנות ה-70 החל את עבודתו בבנק לאומי. בין השנים 1975–1980 התגורר בארצות הברית, שם עבד בתפקידים בכירים בבנק לאומי. בשנת 1980 שב לישראל וכיהן כסגן ראש החטיבה העסקית בבנק לאומי. בשנת 1984 שב לארצות הברית במסגרת תפקידו בבנק לאומי ושהה בה עד שנת 1989. לאחר ששב לישראל שימש בתפקידים בכירים בבנק לאומי. היה ראש החטיבה העסקית, משנה בכיר למנכ"ל ואחראי על החטיבה המסחרית, מערך הנדל"ן והחטיבה הבינלאומית. בין השנים 1995–2006 שימש כממלא-מקום המנכ"ל גליה מאור.

בשנת 2006 עזב את בנק לאומי ומונה כיו"ר "הפניקס". במקביל שימש כדירקטור בחברות מהדרין ונשואה-אקסלנס. בשנת 2010 פרש מ"הפניקס". באותה שנה נבחר כדירקטור בבנק לאומי והתמודד על תפקיד יו"ר הבנק, אך לא נבחר. בסוף 2010 נבחר ליו"ר הדירקטוריון של חברת ביראד - חברה למחקר ופיתוח, חבר בחבר הנאמנים של אוניברסיטת בר-אילן, חבר בוועד המנהל ויו"ר ועדת ההשקעות של האוניברסיטה. באוקטובר 2011 החליף את זהבית כהן בתפקיד יושב-ראש פסגות בית השקעות. במקביל הקים עם קבוצת שותפים את קרן ההשקעות גאיה, וכדי למנוע ניגוד עניינים הוא אינו מנהל את הקרן.

שפירא חבר בחבר הנאמנים של מוזיאון תל אביב לאמנות ובוועד המנהל של מכון ירושלים לחקר ישראל. בשנת 2012 מונה לראש אגודת הידידים בישראל של בית לוחמי הגטאות.

## משפחתו
שפירא מתגורר בתל אביב. נשוי לשופטת בדימוס תחיה שפירא (בתם של הרב שלמה וצפייה גורן). בתו הבכורה עינת ישפה היא פסיכולוגית חינוכית, העומדת בראש השירות הפסיכולוגי החינוכי של עיריית בני-ברק ומתגוררת בפתח תקווה. בתו השנייה היא עו"ד אפרת שפירא-רוזנברג המתגוררת במזכרת בתיה. 

קטגוריה:מנהלים ישראלים
קטגוריה:בנקאים ישראלים
קטגוריה:אנשי ביטוח ישראלים
קטגוריה:משפחת גורן
קטגוריה:דירקטורים ישראלים
קטגוריה:כלכלנים ישראלים
קטגוריה:בעלי תואר דוקטור מאוניברסיטת ניו יורק
קטגוריה:ישראלים שנולדו ב-1944
ישראל תמרי

**ישראל תמרי** (נולד בשנת 1946) הוא קרדיולוג ישראלי, היה מנהל יחידת צנתורי לב בבית החולים וולפסון, משורר ומתרגם שירת הייקו. כיום משמש כקרדיולוג של מלר"מ, המרכז הרפואי ת"א ע"ש סוראסקי.

## ביוגרפיה
נולד בירושלים ולמד בבית הספר ביסודי ובתיכון בבית ספר מעלה. הוא למד רפואה בבבית הספר לרפואה של אוניברסיטת תל אביב. והתמחה בקרדיולוגיה. במלחמת ששת הימים שירת כקצין קשר ובמלחמת יום הכיפורים כרופא שדה. בשנת 1982 נסע לניו יורק, שם השתלם בצנתורי לב, ובשנים 1982–1989 שימש כמנהל יחידת צינתורי הלב של "בית חולים ניו-יורק מרכז רפואי קורנל" (New York Hospital-Cornell Medical Center).

בשנת 1989 שב ארצה והקים את יחידת צנתורי הלב בבית החולים וולפסון בחולון.

תמרי הוא חבר בחברה הקרדיולוגית הישראלית ובחברה הקרדיולוגית האמריקאית ומרצה בבית הספר לרפואה של אוניברסיטת תל אביב.

במקביל לפעילותו הרפואית הוא עוסק בשירה ובתרגום. פרסם שלושה ספרי תרגום של שירת היקו מיפנית לעברית וכן ספר מקור. כמו כן ערך את ספריו של חותנו הרב שלמה גורן "תורת הרפואה" ו"תורת המדינה".

נשוי לד"ר דרורית (בתם של הרב שלמה וצפייה גורן) ואב לשלושה, הילה גולדברד, ד"ר צבי תמרי וד"ר שירה קציר. מתגורר בגבעתיים.

## ספריו
* מסע אל תוך הירח: זן ושירי האיקו מאת בשו (תרגום מיפנית), 1993
*שמש קפואה: אסופת שירים מאת סאישי ימגוצ’י (תרגום מיפנית), 2001
*תמונות מחמש עונות: אסופת שירי היקו "(תרגום מיפנית) כולל הקדמה מורחבת בנושא פילוסופיות המזרח הרחוק וכללי כתיבת שירי היקו. 2015
* מסעות, 2008, אסופת שירי היקו ופרוזה בעברית מאת ד"ר ישראל תמרי, הוצאת ידיעות אחרונות
## קישורים חיצוניים

קטגוריה:קרדיולוגים ישראלים
קטגוריה:משוררים ישראלים
קטגוריה:חיילי חיל הקשר במלחמת ששת הימים
קטגוריה:חיילי צה"ל במלחמת יום הכיפורים
קטגוריה:רופאים צבאיים
קטגוריה:משפחת גורן
קטגוריה:מתרגמים ישראלים
קטגוריה:מתרגמים מיפנית
קטגוריה:בוגרי בית הספר היסודי מעלה (ירושלים)
קטגוריה:בוגרי בית הספר מעלה
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש אדית וולפסון
קטגוריה:סגל המרכז הרפואי תל אביב ע"ש סוראסקי
קטגוריה:ישראלים שנולדו ב-1946